Kumpless u l-Estancias tal-Ġiżwiti ta' Córdoba

Il-Kumpless u l-Estancias tal-Ġiżwiti ta' Córdoba (bl-Ispanjol: Manzana Jesuítica y Estancias de Córdoba) huma eks riduzzjoni tal-Ġiżwiti li nbniet mill-missjunarji fil-Provinċja ta' Córdoba, l-Argentina, u li tniżżlu fil-lista tas-Siti ta' Wirt Dinji tal-UNESCO fis-sena 2000.

Il-kumpless tal-Ġiżwiti jinkludi l-Università ta' Córdoba, waħda mill-eqdem fl-Amerka t'Isfel, l-Iskola Sekondarja ta' Monserrat, knisja u binjiet residenzjali. Sabiex ikunu jistgħu jwettqu dan il-proġett fl-imgħoddi, il-Ġiżwiti stabbilew sitt Estancias (residenzi) madwar il-Provinċja ta' Córdoba, magħrufa bħala l-Estancias ta' Caroya, ta' Jesús María, ta' Santa Catalina, ta' Alta Gracia, ta' Candelaria, u ta' San Ignacio.

L-Estancias u l-kumpless, li ġew stabbiliti fl-1615, kellhom jitħallew mill-Ġiżwiti minħabba digriet tal-1767 decree tar-Re Karlu III ta' Spanja li keċċihom mill-kontinent.Manfred Barthel. The Jesuits: History and Legend of the Society of Jesus. Translated and adapted from the German by Mark Howson. William Morrow & Co., 1984, pp. 223-224. Imbagħad ġew immexxija mill-Franġiskani sal-1853, meta l-Ġiżwiti reġgħu lura lejn l-Amerki. Madankollu, l-università u l-iskola superjuri ġew nazzjonalizzati sena wara.

Kull Estancia għandha l-knisja tagħha u sett ta' binjiet, u madwarhom kibru rħula bħal Alta Gracia, l-eqreb tal-kumpless. Il-kumpless u l-Estancias tal-Ġiżwiti huma miftuħin għall-viżitaturi; il-Mogħdija tal-Estancias tal-Ġiżwiti hija twila madwar 250 kilometru (160 mil).

Jorge Mario Bergoglio, li sar il-Papa Franġisku, kien jgħix hemmhekk.

 Sit ta' Wirt Dinji 
Il-Kumpless u l-Estancias tal-Ġiżwiti ta' Córdoba ġew iddeżinjati bħala Sit ta' Wirt Dinji tal-UNESCO fis-sena 2000.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

 Komponenti 

 Il-Kumpless tal-Ġiżwiti (inkluż l-Università ta' Córdoba, l-Iskola Sekondarja ta' Monserrat, knisja u binjiet residenzjali);
 l-Estancia ta' Alta Gracia;
 l-Estancia ta' Jesús María;
 l-Estancia ta' Santa Catalina;
 l-Estancia ta' Caroya;
 l-Estancia ta' La Candelaría.

 Referenzi 

Kategorija:Siti ta' Wirt Dinji Kulturali
Kategorija:Siti ta' Wirt Dinji fl-Arġentina
Kategorija:Arġentina